SUID-AFRIKAANSE RADIOLIGA 
SARLNUUS SONDAG 24 OKTOBER 2004 


U luister na amateurradiostasie ZS6SRL van die Suid-Afrikaanse Radioliga, die 
nasionale vereniging vir amateurradio in Suid-Afrika, met `n nuusbulletin wat 
elke Sondag om 08:15 Sentraal Afrika Tyd (SAT) in Afrikaans en om 08:30 SAT 
in Engels uitgesaai word. 


Hierdie bulletin is ook op die webwerf van die SARL by www.sarl.org.za, en op 
pakketbulletinborde beskikbaar sowel as per Echolink vanaf ZS6FCS. 


In die nuus vandag 

NOMINASIES VIR RAADSLEDE VIR DIE SARL 

MOSIES VIR DIE ALGEMENE JAARVERGADERING 

DATUMS VAN PRESIDENTSNET EN INTEGNET AANGEKONDIG 
BOODSKAP VAN DIE BHF BANDBEPLANNER 

HET ONS DIE SONVLEK MINIMUMBEREIK? 

TARU LIDMAADSKAPFONDS GROEI STADIG. 


Bly ingeskakel vir meer besonderhede hieroor en ander nuusitems. Besoek ook 
die SARL se webblad of skakel die SARL-kantoor wat vanaf 09:00 tot 13:00 op 
weeksdae oop is by telefoon 011 675-2893 vir inligting oor hoe om by die SARL 
aan te sluit, boekverkope en alle verwante amateurradio-aangeleenthede. 


Nuusbydraers, Sarlnuus waardeer u bydraes, u is ons grootste en belangrikste 
bron van nuus oor die aktiwiteite en ontwikkeling van amateurradio in die RSA. 
Alle bydraers, let asb. daarop dat die enigste manierom te verseker datu by- 
draes nie verlore sal gaan nie, maar al vier die bulletinsamestellers bereik, is om 
gebruik te maak van die fasiliteit wat op die webwerf van die SARL vir nuusin- 
sette geskep is nl. www.sarl.org.za/newsinbox.asp. U stel u berig(te) vooraf in 
teksformaat op, gaan dit vir spel-, tik- en grammatikafoute na, verbind met die 
gegewe adres, vul u naam, roepsein e, e-posadres in, plak (paste) die berig(te) 
in die ruimte voorsien, klik op “Stuur Pos” (Send Mail), en dit is gou verby, 
maklik! 


Aangesien meeste nuusitems handel oor gebeurtenisse wat gedurende die on- 
middelik voorafgaande naweek plaasgevind het, of wat gedurende die volgende 
naweek of later gaan plaasvind, is daar selde `n behoefte vir laat of dringende 
berigte en kan berigte dus vroeg in die week ingestuur word. Vroegtydige in- 
stuur, en ook sowel in Afrikaans sowel as Engels, maak die taak van die bul- 
letinsamestellers makliker. U samewerking sal waardeer word. 


U luister na ZS6SRL. Die nuus volg in besonderhede. 
NOMINASIES VIR RAADSLEDE VIR DIE SARL 


Alle huidige raadslede van die SARL tree tydens sy volgende AJV wat op 9 April 
2005 plaasvind uit en ter voorbreiding vir die gebeurtenis word nominasies vir 
raadslede in terme van reël 16.2, van SARL-lede ingewag om hierdie vakatures 
te vul. Indien meer as 15 nominasies ontvang word, sal `n stemming gehou word. 


Elke nominasie moet die volgende insluit: 


1. Die volle name, roepsein en adres van die genomineerde; 

2. `n Amateurradio georiënteerde CV van nie meer as 200 woorde nie; 

3. `n Ondertekende verklaring van die genomineerde dat hy /sy die nominasie 
aanvaar en op die raad van die SARL sal dien indien verkies; 

4. Elke nominasie moet deur `n voorsteller sowel as 'n sekondant onderteken 
wees; 

5. Alleenlik ten volle opbetaalde lede (Reël 16.3) van die SARL mag genom- 
ineer word, voorstel of sekondeer. 


MOSIES VIR DIE ALGEMENE JAARVERGADERING 


Mosies vir voorlegging en oorweging by die Algemene Jaarvergadering van die 
SARL op 9 April 2005 word vanaf lede ingewag. 


Elke mosie moet die volgende bevat: 


1. `n Bondige bewoording van die mosie; 
2. `n Motivering ter ondersteuning van die mosie; 
3. Elke mosie moet deur die voorsteller en sekondant onderteken wees. 


Nominasies sowel as mosies moet Die Sekretaris nie later as 30 November bereik 
nie. Dit moet geadresseer word aan Die Sekretaris, SARL, en gepos word na 
Posbus 1721, Strubensvallei, 1735 of gefaks word aan 011 675 2793. 


DATUMS VAN PRESIDENT SE NET EN INTEGNET AANGEKONDIG 


Datums vir die President se net en Integnet vir die volgende aantal maande is 
gefinaliseer. Die datums is soos volg: 


21 November; 19 Desember; 23 Januarie. 


Die President se net sal om 19:00 SAT begin en gevolg word deur Integnet om 
20:00. 


Klubs wat hulle herhalers aan die netwerk wil koppel word genooi om die vol- 
gende besonderhede aan. armi@sarl.org.za: deur te stuur nl: Telefoonnommer 
wat verbind moet word (selfoon en voorafbetaalde fone kan nie gebruik word 
nie), frekwensie van die herhaler en area gedek, sowel as besonderhede van die 
operateur. 


Integnet op 21 November sal oor Echolink met gasspreker lan Able handel. Able 
sal oor Echolink aan die netwerk verbind word. 


BOODSKAP VAN DIE BHE-BANDBEPLANNER 


Bandbeplanning gaan nie net oor die uitreiking van lisensies en roepseine nie. 
Die onderliggende funksie is die beplanning en logistiek om amateurradio die 
toekoms in te neem. Die nodige beplanning en logistiek, KAN DAAROM NIE 
sonder die korrekte inligting gedoen word nie. 


Soos voorheen op die bulletin gemeld het die SARL *n kopie van die amateur- 
databasis van OKOSA verkry en daar is heelwat foutiewe inligting daarin sowel 
as `n gebrek aan inligting. Die Raad versoek klubvoorsitters en/of verantwo- 
ordelike persone om so spoedig moontlik, (voor 31 Oktober 2004) die nodige 
aansoek /opdateringsvorm op die SARL webwerf in te vul en te e-pos, of alter- 
natiewelik, uit te druk en te pos aan die SARL. Alle herhalers, digiherhalers, 
losstaande koppelherhalers links”), BBS'e, APRS digiherhalers en ander onbe- 
mande stasies moet gelisensieer wees. Die inligting van elke stasie sal vergelyk 
word met die databasis, dus is dit belangrik om die vorm volledig in te vul. Die 
vorm sal ook op pakket versprei word. U samewerking in die verband word 
waardeer. Verdere inligting is verkrygbaar by Kobus Conradie, ZR6D, Tel. 082- 
88-11164, of e-pos, kobus@letsplayradio.co.za. 


HET ONS DIE SONVLEKMINIMUM BEREIK? 


Sonfisikus David Hathaway is sedert 1998 besig om elke dag die son dop te hou 
en daar was elke dag vir ses jaar lank sonvlekke. Sonvlekke is planeetgrootte 
“eilande” op die oppervlakte van die son. Hulle is donker, koel, sterk gemag- 
netiseerd en van korte duur: 'n tipiese sonvlek duur slegs `n paar dae of weke 
voordat dit opbreek. So gou as een egter verdwyn, verskyn `n ander om sy plek 
in te neem. Selfs gedurende die laagste eb van sonaktiwiteit kan jy een of twee 
vlekke op die son waarneem. Maar toe Hathaway op 28 Januarie 2004 gekyk 
het was daar niks. Die son was geheel en al vlekloos. 


Dit het weer verlede week twee keer gebeur, op 11 en 12 Oktober. Daar was 
geen sonvlekke nie. “Hierdie is 'n teken”sê Hathaway “dat die sonminimum aan 
die kom is, en dit kom veel vroeër as wat verwag is.” 


VOORTPLANTINGSVERSLAG 


Wat `n week van uiterstes! sê Kobus ZS6KOB. Op 11 Oktober het die sonvlekge- 
tal tot letterlik ] gedaal en op 21 Oktober tot 120! Dit was egter slegs vir baie 
kort periodes. Die sonvlekgetal was op Donderdag 59,2 teenoor verlede week 
se 30,2. Die styging in die sonvlekgetal het toe wel uiteindelik gerealiseer- wel 
veel langer as wat verwag is. Toestande op die DX-bande was baie wisselvallig. 
Woensdag was daar baie goeie toestande na Japan. Selfs die 15 m-band was 
vir `n kort periode op Donderdag oop. Op Donderdag 23 Oktober was daar 
sonwinde teen `n spoed van 449 km/sek as gevolg van `n koronaopening na die 
aarde. (Goeie nuus is dat die koronaopening na die aarde met gepaardgaande 
goeie DX-toestande tot 25 Oktober tot gevolg kan hê. Daar is tans ook heelwat 
aktiewe areas op die son. NASA het hierdie week so ver gegaan om aan te 
kondig dat die einde van siklus 23 heelwat vroeër gaan kom as die voorspelde 
2007. 


IARUFONDS GROEI STADIG 


Die SA Amateurradio Ontwikkelingstrust se TARU-fonds groei stadig maar tyd 
word min. Die bedrag wat bymekaargemaak moet word is R12 000. Tans is 
daar net oor die RA 000 in die fonds. Jy kan jou bydrae elektronies oordra. Die 
rekeningnommer is 560 142 722 Absa Menlyn, takkode 335-645. Jy mag ook ʼn 
tjek stuur aan SA Amateurradio Ontwikkelingstrust, Posbus 90438, Garsfontein 
0042. Indien jy elektronies oordra, stuur asseblief jou naam en adres per e-pos 
aan saardt@intekom.co.za, of per faks aan 012 991 5651. Jou ondersteuning sal 
baie waardeer word. Verlede jaar is die volle bedrag bymekaar gemaak en is dit 
vir die SARL moontlik gemaak om weer by hierdie belangrike organisasie aan 
te sluit. Tyd om te hernu word min, dra asseblief nou by. 


DAGBOEK VAN GEBEURTENISSE 


31 Oktober: Sorg assblief dat jou data by die SARL voor hierdie datum opge- 
dateer is. 18 November Volgende RA-eksamen. 21 November Volgende Presi- 
dentsnet en Integnet; 30 November 2004 Laaste dag vir indiening vir Nominasies 
en Mosies vir 2005 AJV. 9 April 2005 AJV van die SARL. 


Die SARL nooi u om Sondae om 10:00 na Amateur Radio Mirror International 
op 17 815, 9 750 en 7 082 kHz en 145,625 MH in die Oos Londen-, 145,650 in die 
Durban-, 145,750 MHz in die Pretoria- en 438,800 MHz in die Sandtongebied 
te luister. `n Heruitsending kan Maandagaande om 21:00 SAT op 8 215 kHr 
gehoor word. ARMI word deur Telkom en Sentech geborg. 


Dit bring ons aan die einde van hierdie bulletin wat saamgestel is deur Gustav, 
ZSGBWN, en gelees deur ...... vanuit ....... aS 'n diens aan radioamateurs, 
kortgolfluisteraars en elektronikaentoesiaste. 


U het geluister na ZS6SRL en baie dankie dat u by ons aangesluit het. Dankie 
ook aan diegene wat items vir die bulletins verskaf en aan al die amateurs wat 
so gereëld die herleidings waarneem. 


Hierdie Afrikaanse uitsending eindig nou en SARLNUUS wens u `n aangename 
week toe. 


Totsiens almal. 


/EX 


